На основу Решења стечајног судије Привредног суда у Београду, Ст.бр. 390/11 од 19.10.2012. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011-др.закон, 71/2012-одлука УС*) и Националним стандардом број 5 – Национални стандард о начину и поступку уновчења имовине стечајног дужника Правилника о утврђивању националних стандарда за управљање стечајном масом («*Службени гласник Републике Србије» број 13/2010*), стечајни управник Агенција за лиценцирање стечајних управника стечајног дужника:

**ГРАЂЕВИНСКО ПРЕДУЗЕЋЕ “ДОМ” АД, БЕОГРАД – У СТЕЧАЈУ,**

**Београд, ул. Макензијева бр. 51-53**

**ОГЛАШАВА**

**продају непокретнe и покретне имовине**

**мeтодом јавног надметања**

|  |  |  |
| --- | --- | --- |
| **Предмет продаје:** | **Почетна цена (дин.)** | **Депозит (дин.)** |
| **ЦЕЛИНА 1:*** **Пословни простор у Београду, у улици Макензијева број 51-53**, постојећи у оквиру пословне зграде за коју није утврђена делатност, уписане у лист непокретности број 2045 КО Врачар, као зграде бр. 1, са правним статусом објекта који је преузет из земљишне књиге, постојеће на к.п. бр. 1604/1, спратности По+П+6, површине у основи од 808 м2, и то:
* пословни простор за који није утврђена делатност, корисне површине 728 м2, уписан у лист непокретности број 2045 КО Врачар В лист-2. као посебан део под евиденционим бројем 3, III спрат, приватна својина ГП „ДОМ“ АД Београд-у стечају, у обиму удела 1/1
* Удео од 101/345 идеалних делова у пословном простoру за који није утврђена делатност у сутерену зграде (евиденциони број 9), а који реално представља магацински простор у сутерену зграде површине 101 м2, а према скици делова објекта у пословном објекту ГП „ДОМ“ АД Београд-у стечају у ул. Макензијева бр.51, из Елебората урађеном од стране Горјан доо Београд, бр.266/16 од 03.10.2016. године и Измени од 14.11.2017. године бр. 921, а која се односи на сутерен, пословни простор (просторија у табели означена под бројем 4)
* **канцеларијски намештај, опрема и ситан инвентар**
 | **95.081.035,00 динара** | **42.258.238,00 динара** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00 динара** увећано за износ ПДВ-а. Профактура се може преузети сваког радног дана у периоду од 0900 до 1400 часова у Београду, ул. Панчевачки пут бр. 77/1, уз обавезну најаву поверенику стечајног управника. Рок за откуп продајне документације је **17.12.2018. год.;**
2. уплате **депозит** на текући рачун стечајног дужника број **160-367669-56** **отворен код „Banca Intesa“ а.д. Београд**, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита истиче закључно са **17.12.2018. године**). У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Теразије 23, VI спрат, соба број 610, Београд, најкасније **17.12.2018. године** до **15:00 часова** по Београдском времену (GМТ+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **28.02.2019. године**.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 1000 до 1400 часова уз претходну најаву на телефон 011/3319-970.

Након уплате депозита, а најкасније до **17.12.2018. године** потенцијални купци, ради благовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 24.12.2018. године у 1200 часова на следећој адреси:**

**Агенција за лиценцирање стечајних управника, Београд, Теразије бр. 23, III спрат, сала 301.**

**Регистрација учесника** почиње **два сата** пре почетка јавног надметања, а завршава се 10 минута пре почетка јавног надметања, односно у периоду од **1000** до **1150** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, након чега ће му бити враћена гаранција;

Закључењу купопродајног уговора приступа се у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **30 дана**, од дана сачињавања купопродајног уговора у законом одређеној форми. Ако проглашени купац одбије да потпише купопродајни уговор у законом одређеној форми, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

**Овлашћено лице: Повереник Бранислав Илић, контакт телефон: 011/3319-970; или 064/123-59-19.**